বোকাজান কলাক্ষেত্ৰ প্ৰেক্ষাগৃহত অনুষ্ঠিত হোৱা ১২ সংখ্যক নেশ্যনেল চটোকান কাৰাটে ফেডাৰেশ্যনৰ নেশ্যনেল চেম্পিয়নশ্বীপৰ শ্ৰেষ্ঠ দল হিচাপে বিবেচিত হয় অৰুণাচল প্ৰদেশ।
২৮ এপ্ৰিলৰ পৰা অনুষ্ঠিত হোৱা এই কাৰাটে প্ৰতিযোগিতাখনত দেশৰ অন্য প্ৰান্তৰ খেলুৱৈৰ লগতে ভূটানৰ পৰাও অংশগ্ৰহণ কৰা পৰলক্ষিত হৈছিল। প্ৰতিযোগিতাখনত মুঠ ৩৬৯গৰাকী ল'ৰা-ছোৱালী খেলুৱৈয়ে অংশগ্ৰহণ কৰা বুলি আয়োজকে জানিবলৈ দিয়ে।
অৰুণাচল প্ৰদেশৰ ১২০গৰাকী, অসমৰ ১৩০গৰাকী, মণিপুৰৰ ৩০, নাগালেণ্ডৰ ২৮, মেঘালয়ৰ ৪১, ঝাৰখণ্ডৰ ১০ আৰু ভূটানৰ ১০ গৰাকী খেলুৱৈয়ে প্ৰতিযোগিতাখনত অংশগ্ৰহণ কৰিছিল।
১৪-১৫ বছৰীয়া কেডেট শাখা, ১৬-১৭ জুনিয়ৰ শাখা আৰু ১৮ৰ ওপৰোৰ্ধৰ ছিনিয়ৰ শাখাত প্ৰতিযোগিতাখন অনুষ্ঠিত হৈছিল। আজি অন্ত পৰা প্ৰতিযোগিতাখনৰ বিজয়ী খেলুৱৈসকলক সন্ধিয়া ৬ বজাৰ পৰা অনুষ্ঠিত বঁটা বিতৰণী অনুষ্ঠানত পদক সমূহ বিতৰণ কৰা হয়।
বঁটা বিতৰণী অনুষ্ঠানত আযোজক সমিতিৰ সভাপতি অতুল বুঢ়াগোঁহাই, সম্পাদক বিমল বসুমতাৰীৰ লগতে কাৰাটে প্ৰেমীলোকসকল উপস্থিত থাকে।
প্ৰতিযোগিতাখনত অৰুণাচল প্ৰদেশে ২৯ টা সোণ, ১৮ টা ৰূপ আৰু ২৪ ব্ৰঞ্জৰ পদকেৰে তালিকাৰ শীৰ্ষস্থান দখল কৰে। অসমে ১০ টা সোণ, ৩ টা ৰূপ আৰু ২৩টা ব্ৰঞ্জৰ পদকেৰে দ্বিতীয় স্থানত আৰু মেঘালয়ে ৪ টা সোণ, ৩ টা ৰূপ আৰু ১১ টা ব্ৰঞ্জৰ পদকেৰে তালিকাৰ তৃতীয় স্থান দখল কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
